Black Dog (ταινία)

Black Dog (Κινεζικά: 狗阵, Πινγίν: Gou Zhen) είναι ο τίτλος μιας κινεζικής δραματικής ταινίας του 2024 σε σκηνοθεσία Γκουάν Χου με πρωταγωνιστές τους Έντι Πενγκ, Τονγκ Λία και Τζία Ζανγκέ. Η ταινία έκανε την παγκόσμια πρεμιέρα της στο 77ο Φεστιβάλ Καννών στις 18 Μαΐου 2024, όπου κέρδισε το Βραβείο Καλύτερης Ταινίας στο τμήμα «Ένα Κάποιο Βλέμμα» του Φεστιβάλ Καννών.

H ταινία κυκλοφόρησε επίσημα στην ηπειρωτική Κίνα στις 15 Ιουνίου και στη Σιγκαπούρη στις 25 Ιουλίου 2024.

 Υπόθεση 
Ο κεντρικός χαρακτήρας της ιστορίας, ο Λανγκ, έχει πρόσφατα αποφυλακιστεί μετά την εμπλοκή του σε κάποιο φόνο και επιστρέφει στην αγροτική του πατρίδα στη βορειοδυτική Κίνα. Μόλις επιστρέφει, ο Λανγκ συναντά το δυσάρεστο θέαμα μιας κοινότητας που έχει εμμονή με τον επιφανειακό καλλωπισμό, οδηγούμενη από την επίσημη εντολή να απομακρυνθούν όλα τα αδέσποτα ζώα από τους δρόμους. Πρόκειται για μια εκστρατεία «καθαρισμού» της πόλης πριν από τους Ολυμπιακούς Αγώνες του Πεκίνου το 2008, η οποία αντανακλά ευρύτερα πολιτικά προτάγματα, που δίνουν προτεραιότητα στην εμφάνιση και τον έλεγχο έναντι των πραγματικών κοινοτικών ζητημάτων. Ο Λανγκ αντί να επιδείξει ομαδικό πνεύμα, βοηθάει τα περισσότερα τετράποδα να ξεφύγουν, ενώ θα περιθάλψει μυστικά έναν άγριο μαύρο σκύλο τον οποίο όλοι καταζητούν.Ελισσαίος Βγενόπουλος. Black Dog: Ο εξωραϊσμός της κενότητας. pelop.gr. 08/11/2024. Ανακτήθηκε στις 09/11/2024.

 Κριτική 
Στο Rotten Tomatoes, το 92% από τις 12 κριτικές θεωρούνται θετικές, με μέση βαθμολογία 7,8/10,Black Dog. Rotten Tomatoes. Fandango Media. Retrieved 3 June 2024. και στο Metacritic η ταινία έχει λάβει «γενικά ευνοϊκές κριτικές», με σταθμισμένο μέσο όρο βαθμολογίας 76/100 με βάση τις βαθμολογίες 5 κριτικών.Black Dog. Metacritic. Fandom, Inc. Retrieved 1 June 2024.

Σύμφωνα με τον Γιάννη Ζουμπουλάκη το «Black Dog» είναι ό,τι καλύτερο αλλά και πιο αισιόδοξο έχουμε δει τα τελευταία χρόνια πάνω στην σχέση ανθρώπου – σκύλου (ή και γενικότερα ζώου),Γιάννης Ζουμπουλάκης. Οι ταινίες της εβδομάδας: Το Black dog, η μπαλάντα του Ναραγιάμα και… τέρατα. tovima.gr. 31.10.2024. Ανακτήθηκε στις 09/11/2024. ενώ για τον Χρήστο Μήτση πρόκειται για ένα ρεαλιστικό, μα ευρηματικό κοινωνικό δράμα με χιούμορ, νουάρ επιρροές και αλληγορική διάθεση πολιτικής κριτικής.Χρήστος Μήτσης. Black Dog. athinorama.gr. 31/10/2024. Ανακτήθηκε στις 09/11/2024.

 Σημειώσεις 

 Παραπομπές 

 Εξωτερικοί σύνδεσμοι 


Κατηγορία:Κινέζικες ταινίες
Κατηγορία:Ταινίες του 2024